Dôvodová správa 

Všeobecná časť 
Ministerstvo vnútra Slovenskej republiky vypracovalo návrh nariadenia vlády Slovenskej republiky o ustanovení stupnice platových taríf príslušníkov Hasičského a záchranného zboru a príslušníkov Horskej záchrannej služby.  
Podľa § 131 ods. 3 zákona č. 315/2001 Z. z. o Hasičskom a záchrannom zbore ustanovuje vláda Slovenskej republiky svojím nariadením zvýšenú stupnicu platových taríf príslušníkov Hasičského a záchranného zboru a príslušníkov Horskej záchrannej služby (ako aj jej účinnosť), ktorá je výsledkom 
1.	každoročného vyjednávania o podmienkach vykonávania štátnej služby príslušníkov Hasičského a záchranného zboru a príslušníkov Horskej záchrannej služby medzi príslušnou odborovou organizáciou a služobným úradom podľa § 13 zákona č. 315/2001 Z. z. v znení neskorších predpisov (§ 131 ods. 1 zákona  č. 315/2001 Z. z.), alebo 
2.	v prípade, ak nie je kolektívna zmluva uzatvorená alebo v kolektívnej zmluve nie je dohodnuté zvýšenie stupnice platových taríf, navrhne vláda Slovenskej republiky jej zvýšenie ako súčasť návrhu zákona o štátnom rozpočte na príslušný kalendárny rok (§ 131 ods. 2 zákona č. 315/2001 Z. z. v znení zákona č. 519/2007 Z. z.).
Predkladaným návrhom nariadenia vlády sa navrhuje zvýšiť stupnicu platových taríf príslušníkov Hasičského a záchranného zboru a príslušníkov Horskej záchrannej služby o 5 %, a to v súlade s § 5 ods. 2 zákona č. .../2008 Z. z. o štátnom rozpočte na rok 2009. 
Návrh nariadenia vlády ustanovuje stupnicu platových taríf príslušníkov Hasičského a záchranného zboru a príslušníkov Horskej záchrannej služby v eurách podľa konverzného kurzu medzi eurom a slovenskou menou, ktorý prijala Rada Európskej únie. 
Pre informovanosť sa uvádza navrhovaná stupnica platových taríf príslušníkov Hasičského a záchranného zboru a príslušníkov Horskej záchrannej služby aj v slovenských korunách mesačne: 

Platový stupeň | Počet rokov praxe | Stupnica platových taríf podľa platových tried a platových stupňov
| | Platová trieda
| | 1 | 2 | 3 | 4 | 5 | 6 | 7 | 8 | 9
1 | do 2 | 8 570 | 9 240 | 10 010 | 10 820 | 13 000 | 13 810 | 15 540 | 16 700 | 18 010
2 | od 2 do 4 | 9 080 | 9 780 | 10 610 | 11 460 | 13 760 | 14 630 | 16 510 | 17 710 | 19 090
3 | od 4 do 6 | 9 560 | 10 320 | 11 190 | 12 140 | 14 550 | 15 460 | 17 480 | 18 730 | 20 180
4 | od 6 do 9 | 10 060 | 10 870 | 11 810 | 12 810 | 15 310 | 16 260 | 18 420 | 19 760 | 21 260
5 | od 9 do 12 | 10 590 | 11 420 | 12 390 | 13 480 | 16 090 | 17 080 | 19 370 | 20 750 | 22 360
6 | od 12 do 15 | 11 070 | 11 960 | 12 970 | 14 150 | 16 860 | 17 890 | 20 330 | 21 760 | 23 430
7 | od 15 do 18 | 11 590 | 12 490 | 13 580 | 14 820 | 17 620 | 18 720 | 21 270 | 22 790 | 24 510
8 | od 18 do 21 | 12 070 | 13 040 | 14 160 | 15 490 | 18 400 | 19 530 | 22 220 | 23 800 | 25 610
9 | od 21 do 24 | 12 560 | 13 600 | 14 770 | 16 160 | 19 190 | 20 350 | 23 190 | 24 810 | 26 700
10 | od 24 do 28 | 13 070 | 14 140 | 15 370 | 16 820 | 19 950 | 21 160 | 24 140 | 25 820 | 27 790
11 | od 28 do 32 | 13 570 | 14 680 | 15 950 | 17 500 | 20 730 | 21 970 | 25 090 | 26 840 | 28 860
12 | nad 32 | 14  060 | 15 230 | 16 550 | 18 150 | 21 480 | 22 800 | 26 040 | 27 840 | 29 950
Návrh nariadenia vlády obsahuje zrušovacie ustanovenie v súčasnosti platnej a účinnej stupnice platových taríf príslušníkov Hasičského a záchranného zboru, t. j. nariadenia vlády Slovenskej republiky č. 614/2007 Z. z., ktorým sa ustanovuje stupnica platových taríf príslušníkov Hasičského a záchranného zboru a príslušníkov Horskej záchrannej služby.
Dopad zvýšenia stupnice platových taríf príslušníkov Hasičského a záchranného zboru a príslušníkov Horskej záchrannej služby od 1. januára 2009 na výdavkovú časť štátneho rozpočtu v rokoch 2009 až 2011 pri plánovanom počte 4 096 príslušníkov Hasičského a záchranného zboru a 118 príslušníkov Horskej záchrannej služby je uvedený v doložke finančných, ekonomických, environmentálnych vplyvov a vplyvov na zamestnanosť a podnikateľské prostredie. Na pokrytie zvýšenia výdavkov zo štátneho rozpočtu sú rozpočtované finančné prostriedky v kapitole Ministerstva vnútra Slovenskej republiky v súlade s návrhom rozpočtu verejnej správy na roky 2009 až 2011.
Návrh nariadenia vlády nemá dopad na rozpočty miest a obcí a ani na rozpočty vyšších územných celkov. 
Návrh nariadenia vlády je v súlade s Ústavou Slovenskej republiky, so zákonmi, na vykonanie ktorých sa vydáva, ako aj s medzinárodnými zmluvami a inými dokumentmi, ktorými je Slovenská republika viazaná.
Návrh nariadenia vlády bol predmetom medzirezortného pripomienkového konania, v rámci ktorého boli uplatnené tri pripomienky; tieto pripomienky boli akceptované; návrh nariadenia vlády sa predkladá bez rozporov.
Návrh nariadenia vlády bol podľa § 33 ods. 2 zákona č. 523/2004 Z. z. o rozpočtových pravidlách verejnej správy a  o  zmene a doplnení niektorých zákonov prerokovaný s Ministerstvom financií Slovenskej republiky. 

Doložka
finančných, ekonomických, environmentálnych vplyvov,
vplyvov na zamestnanosť a podnikateľské prostredie

1.	Odhad dopadov na verejné financie:
Pri prepočte dopadu na verejné financie sa vychádzalo z
-	vykonanej platovej inventúry 
-	5 % zvýšenia stupnice platových taríf príslušníkov Hasičského a záchranného zboru a príslušníkov Horskej záchrannej služby upraveného v § 5 ods. 2 zákona o štátnom rozpočte na rok 2009 s účinnosťou od 1. januára 2009, 
-	plánovaného počtu 4 096 príslušníkov Hasičského a záchranného zboru v rokoch 2009 až 2011, 
-	plánovaného počtu 118 príslušníkov Horskej záchrannej služby v rokoch 2009 až 2011.

Navrhovaná úprava platových taríf príslušníkov Hasičského a záchranného zboru a príslušníkov Horskej záchrannej služby bude mať takýto dopad na
a)	štátny rozpočet:
 
    za príslušníkov Hasičského a záchranného zboru  
- v roku 2009
zvýšenie výdavkov celkom o 					64 622 tis. Sk 	(2 145 tis. €) 
z toho 
- mzdy, platy, služobné príjmy a ostatné osobné vyrovnania 	48 511 tis. Sk	(1 610 tis. €)
- poistné a príspevok do poisťovní					16 111 tis. Sk  (   535 tis. €) 

- v rokoch 2010 a 2011 
zvýšenie výdavkov celkom o					           129 244 tis. Sk (4 290 tis. €) 
z toho
- mzdy, platy, služobné príjmy a ostatné osobné vyrovnania	97 022 tis. Sk	(3 220 tis. €) 
- poistné a príspevok do poisťovní					32 222 tis. Sk	(1 070 tis. €) 
     
      za príslušníkov Horskej záchrannej služby 
- v roku 2009
zvýšenie výdavkov celkom o						 2 535 tis. Sk	(  84 tis. €) 
z toho 
- mzdy, platy, služobné príjmy a ostatné osobné vyrovnania	 1 903 tis. Sk	(  63 tis. €) 
- poistné a príspevok do poisťovní					    632 tis. Sk	(  21 tis. €) 
   
- v rokoch 2010 a 2011 
zvýšenie výdavkov v celkom o					 5 070 tis. Sk	(168 tis. €) 
z toho 
- mzdy, platy, služobné príjmy a ostatné osobné vyrovnania	 3 806 tis. Sk	(126 tis. €) 
- poistné a príspevok do poisťovní					 1 264 tis. Sk	(  42 tis. €) 

b)	rozpočet štátnych fondov:
      nemá žiadny dopad 

c)	rozpočty obcí a VÚC: 
      nemá žiadny dopad 

d)	rozpočty Sociálnej poisťovne a zdravotných poisťovní z odvodov poistného za zamestnanca a zamestnávateľa: 
     
      za Hasičský a záchranný zbor  
      zvýšenie príjmov poisťovní v roku 2009 o 			  4 851 tis. Sk (161 tis. €) 
      z toho  
     - Sociálna poisťovňa o 					         0
     - zdravotné poisťovne o					  4 851 tis. Sk (161 tis. €) 
 
       zvýšenie príjmov poisťovní v rokoch 2010 a 2011 o 	  9 702 tis. Sk (322 tis. €) 
        z toho 
         - Sociálna poisťovňa o 					         0 
         - zdravotné poisťovne o 					  9 702 tis. Sk (322 tis. €) 
 
  za Horskú záchrannú službu 
        zvýšenie príjmov poisťovní v roku 2009  o 		     190 tis. Sk (    6 tis. €) 
        z toho  
         -Sociálna poisťovňa o 				                     0 
         - zdravotné poisťovne o				                 190 tis. Sk (    6 tis. €) 

         zvýšenie príjmov poisťovní v rokoch 2010 a 2011 o	     380 tis. Sk (  12 tis. €)
         z toho	 		                                                                  
         - Sociálna poisťovňa o 		 			          0
         - zdravotné poisťovne o 					     380 tis. Sk (  12 tis. €) 

Zvýšením stupnice platových taríf sa zvýšia príjmy osobitného účtu vedeného Ministerstvom vnútra Slovenskej republiky podľa zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov za Hasičský a záchranný zbor v roku 2009 o 16 300 tis. Sk (541 tis. €) a v rokoch 2010 a 2011 o 32 600 tis. Sk (1 082 tis. €) a za Horskú záchrannú službu v roku 2009 o 639 tis. Sk (21 tis. €) a v roku 2010 a 2011 o 1 278 tis. Sk (42 tis. €). 

2.	Odhad dopadov na obyvateľov, hospodárenie podnikateľskej sféry a iných právnických osôb: 
		Nemá dopad na obyvateľov, hospodárenie podnikateľskej sféry a iných právnických osôb.

3.	Odhad dopadov na životné prostredie:  
	Nemá dopad na životné prostredie.

4.	Odhad dopadov na zamestnanosť:
		Pri zvýšení tarifného platu príslušníka Hasičského a záchranného zboru a príslušníka Horskej záchrannej služby, a teda v konečnom dôsledku aj ich služobného príjmu podľa § 103 ods. 1 zákona č. 315/2001 Z. z. v znení neskorších predpisov, možno predpokladať zvýšenie záujmu občanov o vykonávanie štátnej služby v Hasičskom a záchrannom zbore a v Horskej záchrannej službe na celom území Slovenskej republiky; možno preto predpokladať pozitívny vplyv na zamestnanosť.

5.	Odhad dopadov na podnikateľské prostredie:
	Nemá dopad na podnikateľské prostredie

DOLOŽKA ZLUČITEĽNOSTI 
návrhu nariadenia vlády Slovenskej republiky    
s právom Európskych spoločenstiev a právom Európskej únie

1.	Predkladateľ právneho predpisu: 
Ministerstvo vnútra Slovenskej republiky 

2.	Názov právneho predpisu: 
     Nariadenie vlády Slovenskej republiky o ustanovení stupnice platových taríf príslušníkov Hasičského a záchranného zboru a príslušníkov Horskej záchrannej služby 

3.	Problematika návrhu právneho predpisu:
a)	nie je upravená v práve Európskych spoločenstiev: 	- primárnom
      - sekundárnom,
b)	nie je upravená v práve Európske únie:		- primárnom
       	- sekundárnom, 
c)	nie je obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev  

Vzhľadom na vnútroštátny charakter navrhovaného právneho predpisu je bezpredmetné vyjadrovať sa k bodom 4., 5. a 6.

Osobitná časť 

K § 1 
Toto ustanovenie upravuje predmet úpravy nariadenia vlády Slovenskej republiky, ako aj subjekty, na ktoré sa má vzťahovať. Zvýšenie stupnice platových taríf sa bude vzťahovať len na fyzickú osobu, ktorej vznikol (a trvá) služobný pomer podľa zákona č. 315/2001 Z. z. o Hasičskom a záchrannom zbore v znení neskorších predpisov (t.j. bude sa vzťahovať na príslušníkov Hasičského a záchranného zboru a na príslušníkov Horskej záchrannej služby). Stupnicu platových taríf pre všetky platové stupne a platové triedy upravuje príloha k nariadeniu vlády Slovenskej republiky. 

K § 2
Navrhuje sa zrušiť nariadenie vlády Slovenskej republiky č. 614/2007 Z. z., ktorým sa ustanovuje stupnica platových taríf príslušníkov Hasičského a záchranného zboru a príslušníkov Horskej záchrannej služby, ktoré v súčasnosti upravuje platnú a účinnú stupnicu platových taríf príslušníkov Hasičského a záchranného zboru a príslušníkov Horskej záchrannej služby. 

K § 3 
Navrhuje sa, aby predkladaný návrh nariadenia vlády Slovenskej republiky nadobudol účinnosť 1. januára 2009. Tento termín je v súlade s dátumom uvedeným v § 5 ods. 2 zákona č. .../2008 Z. z. o štátnom rozpočte na rok 2009. 

K prílohe 

V prílohe k nariadeniu vlády Slovenskej republiky je uvedená tabuľka, ktorá obsahuje zvýšenú stupnicu platových taríf príslušníkov Hasičského a záchranného zboru a príslušníkov Horskej záchrannej služby v eurách mesačne, a to o 5 % v každej platovej triede a platovom stupni, teda v súlade s rozsahom valorizácie, ktorá je uvedená v § 5 ods. 2 zákona č. .../2008 Z. z. o štátnom rozpočte na rok 2009.

							Príloha k dôvodovej správe

Platový stupeň | Počet rokov praxe | Stupnica platových taríf podľa platových tried a platových stupňov
| | Platová trieda
| | 1 | 2 | 3 | 4 | 5 | 6 | 7 | 8 | 9
1 | do 2 | 8 570 | 9 240 | 10 010 | 10 820 | 13 000 | 13 810 | 15 540 | 16 700 | 18 010
2 | od 2 do 4 | 9 080 | 9 780 | 10 610 | 11 460 | 13 760 | 14 630 | 16 510 | 17 710 | 19 090
3 | od 4 do 6 | 9 560 | 10 320 | 11 190 | 12 140 | 14 550 | 15 460 | 17 480 | 18 730 | 20 180
4 | od 6 do 9 | 10 060 | 10 870 | 11 810 | 12 810 | 15 310 | 16 260 | 18 420 | 19 760 | 21 260
5 | od 9 do 12 | 10 590 | 11 420 | 12 390 | 13 480 | 16 090 | 17 080 | 19 370 | 20 750 | 22 360
6 | od 12 do 15 | 11 070 | 11 960 | 12 970 | 14 150 | 16 860 | 17 890 | 20 330 | 21 760 | 23 430
7 | od 15 do 18 | 11 590 | 12 490 | 13 580 | 14 820 | 17 620 | 18 720 | 21 270 | 22 790 | 24 510
8 | od 18 do 21 | 12 070 | 13 040 | 14 160 | 15 490 | 18 400 | 19 530 | 22 220 | 23 800 | 25 610
9 | od 21 do 24 | 12 560 | 13 600 | 14 770 | 16 160 | 19 190 | 20 350 | 23 190 | 24 810 | 26 700
10 | od 24 do 28 | 13 070 | 14 140 | 15 370 | 16 820 | 19 950 | 21 160 | 24 140 | 25 820 | 27 790
11 | od 28 do 32 | 13 570 | 14 680 | 15 950 | 17 500 | 20 730 | 21 970 | 25 090 | 26 840 | 28 860
12 | nad 32 | 14  060 | 15 230 | 16 550 | 18 150 | 21 480 | 22 800 | 26 040 | 27 840 | 29 950